

|  |  |
| --- | --- |
| Teitl y Swydd | Cyfarwyddwr yr Alban, Cymru a Gogledd Iwerddon  |
| Band | 7 |
| Grŵp | yr Alban, Cymru a Gogledd Iwerddon  |
| Yn atebol i’r | Cyfarwyddwr Gweithrediadau (Dirprwy Brif Weithredwr) |
| Yn gyfrifol am: | Tîm yr Alban, Cymru a Gogledd Iwerddon o tua 14 (cyfwerth â llawn-amser)  |

# Cyd-destun sefydliadol

QAA yw'r corff ansawdd annibynnol y DU ar gyfer addysg uwch. Sefydlwyd QAA yn 1997, ac rydym yn gweithio gydag, ac ar ran, rhanddeiliaid yn y sector a myfyrwyr ar draws pedair gwlad y DU yn ogystal ag adeiladu partneriaethau rhyngwladol i wella a hyrwyddo enw da addysg uwch y DU ledled y byd. Ein gweledigaeth yw system addysg uwch sydd o safon fyd-eang, ag iddi sicrwydd annibynnol.

Mae QAA wedi newid i ddiwallu anghenion esblygol sector sydd wedi cael ei ad-drefnu ar draws holl wledydd y DU. QAA yw awdurdod y DU ar ansawdd a safonau, gan weithredu fel ceidwad cyfeirbwyntiau ar ran y sector, yn cynnwys Côd Ansawdd y DU ar gyfer Addysg Uwch, Datganiadau Meincnod Pwnc a'r Fframweithiau ar gyfer Cymwysterau Addysg Uwch.  Mae QAA yn darparu gwasanaethau drwy aelodaeth er budd prifysgolion a cholegau ledled y DU ac i gynorthwyo eu gweithgareddau yn fyd-eang.  Rydym yn gweithio’n agos gyda llywodraethau Cymru, yr Alban a Gogledd Iwerddon, a hyd at fis Mawrth 2023 mae gennym rôl wedi’i neilltuo yn darparu swyddogaethau asesu ar gyfer y Swyddfa Myfyrwyr fel y Corff Ansawdd Dynodedig yn Lloegr.  Mae rôl y Cyfarwyddwr o fewn tîm QAA yr Alban, Cymru a Gogledd Iwerddon yn hanfodol i gyflawni gweledigaeth yr Asiantaeth a'r cynnig ar ei newydd wedd a wneir i’r aelodaeth.

**Crynodeb o'r rôl**

Cefnogi cyfeiriad strategol rôl yr Asiantaeth yng ngwledydd datganoledig y DU (Cymru, yr Alban, Gogledd Iwerddon). Gosod a gwerthuso safonau cyflwyno a chymryd cyfrifoldeb am berfformiad, gan sicrhau lefelau uchel o ymddiriedaeth a boddhad ymhlith rhanddeiliaid yn y gwledydd hynny.

Bydd y Dirprwy Brif Weithredwr yn arwain ar ymgysylltiad QAA â'r agenda bolisi yn y gwledydd. Fodd bynnag, bydd y rôl hon yn cynorthwyo'r Dirprwy Brif Weithredwr i ymwneud yn briodol â'r sector, y llywodraeth ac asiantaethau'r llywodraeth, yn ogystal â sicrhau bod QAA yn gallu cyflawni unrhyw ofynion newydd neu sy’n datblygu.

**Prif ddyletswyddau a chyfrifoldebau**

* Cynorthwyo'r Cyfarwyddwr Gweithredoedd a'r Dirprwy Brif Weithredwr i ymwneud yn rhagweithiol â datblygiadau polisi yng Nghymru, yr Alban a Gogledd Iwerddon drwy sicrhau hyblygrwydd, creadigrwydd a safon uchel o ran darpariaeth fel rhan o ymateb QAA i anghenion a galwadau cyfnewidiol.
* Bod yn gyfrifol am ddarparu gwasanaethau sicrhau ansawdd, ymgysylltu a gwelliant yn genedlaethol ac yn rhyngwladol.
* Gweithio gyda’r Cyfarwyddwr Aelodaeth, Gwella Ansawdd a Safonau a’r Cyfarwyddwr Gweithredoedd i sicrhau bod Côd Ansawdd y DU yn esblygu yn unol â disgwyliadau Ewropeaidd, gan roi ystyriaeth lawn i anghenion y gweinyddiaethau datganoledig.
* Bod yn gyfrifol am waith QAA yn Ewrop (gan gynnwys sicrhau bod ymrwymiad priodol ar waith gan yr asiantaeth ar gyfer perthnasoedd ag ENQA, EQAR a grŵp dilynol Bologna).
* Mewn cydweithrediad â'r Pennaeth Polisi a Chyfathrebu, sicrhau cydlyniant ar draws meysydd polisi a chyflawni polisi Ewropeaidd, drafftio ymatebion i ymgynghoriadau a dogfennau briffio, gan sicrhau bod Pwyllgor Gwaith QAA yn gwbl ymwybodol o ddatblygiadau gwleidyddol a deddfwriaethol yn y Gwledydd sydd â'r potensial i effeithio ar waith QAA.
* Cynorthwyo’r Cyfarwyddwr Gweithredoedd gyda chynllunio cyllideb ac adnoddau hirdymor ar gyfer y Gwledydd, gan gymryd cyfrifoldeb am weithredu penderfyniadau.
* Cynrychioli buddiannau QAA o fewn y Gwledydd, gan greu ymrwymiad gan randdeiliaid ac Aelodau i weledigaeth QAA, a sicrhau bod QAA yn gallu addasu i newidiadau yn y sector.
* Ysgogi’r gwaith o drawsnewid sefydliadol ac effeithlonrwydd busnes ar draws gweithrediadau o fewn y Gwledydd.
* Fel aelod o Arweinyddiaeth Weithredol QAA, datblygu a rheoli perthnasoedd strategol gyda rhanddeiliaid allweddol yn y gwledydd datganoledig, gan gynnwys y mudiadau sector priodol, llywodraeth y DU, cyrff cynrychioli a chyrff proffesiynol fel sy’n briodol i’r rôl.
* Sicrhau y cyflawnir targedau o ran refeniw, gwariant ac arian dros ben.
* Bod yn gyfrifol am gyflawni contractau mewn meysydd cyfrifoldeb.
* Arwain, rheoli, ysgogi a datblygu’r aelodau staff hynny sy’n atebol i chi.
* Cefnogi datblygiad a hyrwyddo darpariaeth gwasanaethau newydd o fewn y Gwledydd.
* Cynnig cefnogaeth i bwyllgorau QAA yr Alban a QAA Cymru.

**Cysylltiadau Allweddol**

* Dirprwy Brif Weithredwr a Chyfarwyddwr Gweithrediadau
* Uwch Dîm Rheoli
* Tîm Pwyllgor Gwaith
* Unrhyw drydydd parti perthnasol

Mae'r disgrifiad swydd yn nodi prif ddyletswyddau'r rôl ar y dyddiad y cafodd ei lunio. Gall y dyletswyddau amrywio o bryd i'w gilydd heb newid cymeriad cyffredinol y swydd na lefel y cyfrifoldeb sy’n perthyn i’r rôl. Mae amrywiadau o'r fath yn ddigon cyffredin.

**Manyleb y Person**

|  |  |  |
| --- | --- | --- |
| **Nodweddion** | **Meini prawf** | **\* Sut y cânt eu mesur** |
| **Profiad** | * Profiad o reoli ar lefel uwch, datblygu a gweithredu strategaeth ac amcanion y sefydliad, efallai gyda chyfrifoldeb am sicrhau a gwella ansawdd addysg uwch / addysg bellach.
* Profiad o sicrhau a gwella ansawdd ar lefel genedlaethol.
* Profiad o arwain a rheoli timau mawr.
* Profiad o reoli cyllidebau ac adnoddau
* Profiad o drafod a dylanwadu ar randdeiliaid allweddol i gynorthwyo ag esblygiad gwasanaethau.
* Gweithredu'n rhyngwladol, yn enwedig ym mhroses 'Bologna'.
 | A, I.A, I.A, I.A, I.A, I.I |
| **Cymwysterau a hyfforddiant** | * Gradd neu gymhwyster cyfatebol
 | A |
| **Gwybodaeth, sgiliau a medrau** | * Gwybodaeth gyfredol am amgylchedd addysg uwch y DU a'i gyd-destun polisi.
* Dealltwriaeth o sut y rheolir safonau ansawdd mewn prifysgolion a cholegau.
* Sgiliau arweinyddiaeth cryf gyda'r gallu i ysbrydoli, ysgogi a chyflawni trwy eraill.
* Y gallu i feddwl yn strategol a sgiliau datrys problemau.
* Sgiliau cyfathrebu ysgrifenedig a llafar rhagorol
* Sgiliau rhyngbersonol rhagorol, gyda'r gallu i gyd-drafod, dylanwadu ac ennill cefnogaeth.
* Lefel uchel o sgiliau barnu a gwneud penderfyniadau.
* Medru'r Gymraeg (dymunol)
* Sgiliau mewn iaith Ewropeaidd, heblaw Saesneg (dymunol).
* Sensitifrwydd a dealltwriaeth o weithio mewn amgylchedd sy'n canolbwyntio ar y cwsmer a'r gwasanaeth
* Y gallu i reoli perfformiad yn effeithiol er mwyn sicrhau atebolrwydd a chyfrifoldeb.
* Y gallu i reoli eich gwaith eich hun mewn ffordd strwythuredig a threfnus
* Y gallu i reoli gwaith tîm, allbynnau ac atebolrwydd yn rhagweithiol drwy reoli perfformiad strwythuredig.
 | IIIA, I.A, I.IIAAIA, I. IA, I.  |
| **Ymddygiad** | * Parodrwydd i weithio'n hyblyg, ynghyd ag agwedd gadarnhaol at dasgau
* Dangos menter lle bo angen i ddiwallu anghenion QAA
* Arddel y safonau uchaf o ran ymddygiad personol, gonestrwydd ac uniondeb sy'n ysbrydoli ymddiriedaeth a hyder
* Sicrhau bod delwedd QAA yn cael ei chynrychioli mewn modd cadarnhaol, ymarferol a phroffesiynol
* Lefel uchel o gymhelliant, ynghyd â’r gallu i weithio dan bwysau
* Hyderus a hunan-ysgogol
* Ymrwymiad i fyfyrio beirniadol a gwelliant parhaus
* Y gallu i ddangos dealltwriaeth ac arddel ein gwerthoedd yn y gweithle
 |  |
| **Lleoliad** | Hyblyg yn unol â'n polisi *Flex+*, ond gyda rhywfaint o deithio cenedlaethol a rhyngwladol o bosibl.  |

**\*A: Cais; I Cyfweliad; E: Ymarferiad Dyddiad: Tachwedd 22**